Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Castejongo Dos de Mayo ikastetxe publikoak ingelesez ikasteko programatik (IIP) ateratzeko egin duen eskaerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Hezkuntza Batzordean erantzun dezan:

Castejongo Dos de Mayo HLHIPko hezkuntza-komunitateak bigarrenez eskatu du PAI programatik ateratzea, horretarako aski justifikatutako irteera plan bat prestatuta. Hain zuzen, joan den urtean era horretako plan bat ez egotea erabili zuen Hezkuntza Departamentuak argudio gisa eskaera hori ez baimentzeko.

Errespetatuko al du oraingo honetan Hezkuntza Departamentuak ikastetxearen erabakia?

Iruñean, 2021eko otsailaren 10ean

Foru parlamentaria: Bakartxo Ruiz Jaso